فرانسوا اولاند
فرانسوا اولاند (فرانسوی: François Gérard Georges Nicolas Hollande) (بزائه ۱۹۵۴) فرانسوی سیاستمدار هسته. وه روز شیش مه ۲۰۱۲، بتونسته ۵۱ درصد فرانسه دور دوم انتخابات رای‌ئون ره، فرانسه ریاست جوموری وسّه بئیره. وه ۱۹۹۷ جا تا ۲۰۰۸ دبیر اول فرانسه سوسیالیست حزب بی‌یه. وه ۱۹۹۷ تا اسا فرانسه ِمجلس ِنماینده بی‌یه (کورز شهرستون جه). وه ۱۷ مه ۲۰۱۲ جه، شه ریاست جمهوری دوره ره شروع کانده.

۱۶ اکتبر ۲۰۱۱ اعلام بیّه که فرانسوا اولاند سوسیالیست حزب ِنومزه ریاست‌جوموری انتخابات سه هسته. این انتخابات ۲۲ آوریل ۲۰۱۲ برگزار بیه. اولاند بیاردن بیش ۲۸ درصد توم ویشتر آراء جه نیکولا سارکوزی جه که ۲۵٫۵ درصد آراء ره بَوردبی‌یه پیشی هاییته. این دِنفر دور دوم انتخابات دله روز ۶ مه ۲۰۱۲ همدیگه را سر هرسّانه و اولاند  ۵۱ درصد توم ویشتر آرا جه پیروز بیّه. سال ۱۹۸۸ جه تا اسا،.
وه شه رئیس جمهور بئی په، ژان مارک ارو ره به‌عنوان نخست‌وزیر انتخاب هاکرده.

شخصی زندگی 

فرانسوا اولاند دکتر ژرژ گوستاو اولاند ِخوردِ ریکا بی‌یه، ونه پییر گوش و حلق و بینی ِمتخصص بی‌یه و افراطیِ راستگرایِ نماینده‌ئون جه بی‌یه که شهری انتخابات روان و بوا گیوم دله شکست‌بخاردنه. ونه مار، نیکول فردریک مارگریت تریبر، کاتولیک، چپ و اجتماعی مددکار بی‌یه که سال ۲۰۰۹ شهر کن دله بمرده. سال ۲۰۰۸ ونه نوم انتخاباتی لیست سوسیالیستون حزب دله هم دیی‌یه.

آخرهای دهه ۷۰ فرانسوا اولاند سگولن رویال جه آشنا بیه و بیش از سی سال وشون زن و شی بینه و چارتا وچه داشتنه. این دِنفر ازدواج هاکردن ره بورژوایی دونستنه و ازدواج نکارد بینه و حتی فرانسه‌ی مدنی اتحاد قانون (PACS) په‌روو هم نَینه. سال ۲۰۰۷ رسماً سِوا بَیینه. سال ۲۰۰۶ جه والری تریروایلر فرانسوا اولاند زنا بگردسته.

ژولی گایه 
اتا مجله به نوم «کلوزر» بنویشته که «فرانسوا اولاند» اتا هنرپیشه، که ونه نوم «ژولی گایت» هسته، جه رابطه دانّه و چنتا کال عکس هم بی‌یشته که باعث بیّه والری تریروایلر این شایعه په، روانی مریضی بَییره و بوره بیمارستون.

منابع 

 http://en.wikipedia.org/w/index.php?title=François_Hollande&oldid=467214107
 فرانس۲۴

بن بنویشت 

زننه آدمون
فرانسه رییس‌جمهورون
سوسیالیستون